wickkiey/tamil-wikipedia-chunked huggingface dataset:
# வா தோட்டங்கள்

**வா தோட்டங்கள்** (Wah Gardens) என்றும் **முகலாயத் தோட்டம் வா** என்றும் அழைக்கப்படும் இது பாக்கித்தானின் பஞ்சாபில் உள்ள ஹசன் அப்தாலின் வா கிராமத்தில் அமைந்துள்ள முகலாயப் பேரரசர் அக்பரின் (1542-1605) காலத்தைச் சேர்ந்த ஒரு தோட்ட வளாகமாகும். முகலாய ஆட்சியின் பின்னர் இந்த தளம் பெரும்பாலும் கைவிடப்பட்டது. மேலும் இது பல ஆண்டுகளாக இடிந்து விழுந்த நிலையில், இப்போது அது பாக்கித்தான் தொல்பொருள் துறையால் மீட்டெடுக்கப்படுகிறது
# வா தோட்டங்கள்

## அமைவிடம்

இந்த தோட்டங்கள் தலைநகர் இஸ்லாமாபாத்திலிருந்து வடமேற்கில் 50 கி.மீ தொலைவில் பிரதான பெரும் தலைநெடுஞ்சாலையில் அமைந்துள்ள தற்போதைய காரிஸன் நகரமான வாவுக்கு அருகிலுள்ள பழைய கிராமமான வாவில் உள்ளது.
# வா தோட்டங்கள்

## வரலாறு

பேரரசர் ஜஹாங்கிரின் மைத்துனரான ராஜா மான் சிங், அக்பரின் அரசவைத் தலைவராக இருந்தார். இவர், லாகூரிலிருந்து சிறிநகர் செல்லும் பழைய பாதையில் தோட்டங்களை கட்டினார். எதிரிகளின் ஊடுருவல்களைத் தடுக்க 1581 முதல் 1586 வரை அவர் வாவில் படைத்தளபதியாக நியமிக்கப்பட்டார். அவர் தங்கியிருந்த காலத்தில் பன்னிரண்டு கதவுகளால் சூழப்பட்ட ஒரு குளத்தை உருவாக்கினார். முகலாய பேரரசர் ஜஹாங்கிர் காபூலுக்குச் செல்லும் போது 1607 ஏப்ரல் 29 அன்று இங்கு தங்கி குளத்தில் மீன்பிடித்துச் சென்றார். உண்மையில், தற்போதைய பழைய வா கிராமம் ஜலால் கான் கட்டாருக்குப் பிறகு முதலில் 'ஜலால் சர்' என்று அழைக்கப்பட்டது. ஆனால் ஜஹாங்கிரால் 'வா' என்று பெயர் மாற்றப்பட்டது.  
ஜஹாங்கிர் தனது சுயசரிதையில் (மொழிபெயர்ப்பில்) எழுதினார்: "கி.பி 1216, முஹர்ரம் 12 ஆம் தேதி தான் ஹசனப்தாலில் தங்கியிருந்தேன். இந்த இடத்தின் கிழக்குப் பகுதியில் சுமார் இரண்டு மைல் தொலைவில் ஒரு நீர்வீழ்ச்சி உள்ளது. தண்ணீர் மிகுந்த வேகத்துடன் விழுகிறது. குளத்தின் மையத்தில் நீர்வீழ்ச்சியின் முக்கிய வெளியேற்றம் உள்ளது. ராஜா மான் சிங் ஒரு சிறிய அழகான கட்டிடத்தை உருவாக்கியுள்ளார். இங்குள்ள குளத்தில் நிறைய மீன்கள் உள்ளன. நான் இந்த அழகான இடத்தில் மூன்று நாட்கள் தங்கியிருந்தேன். நான் வலையைக் கொண்டு குளத்தில் சுமார் 10 முதல் 12 மீன்களைப் பிடித்தேன். இந்த மீன்களின் மூக்கில் முத்துக்களை தைத்தபின் மீண்டும் தண்ணீரில் விடப்பட்டன ".  
பேரரசர் ஷாஜகான் 1639 இல் காபூலுக்கு செல்லும் வழியில் இங்கு தங்கினார். அவர் இக்கட்டிடங்களை புனரமைக்க உத்தரவிட்டார். அந்த நாட்களில் புகழ்பெற்ற கட்டிடக் கலைஞரான அஹ்மத் மாமர் லஹோரி தோட்டங்களையும், அரண்மனைகளையும் கட்ட ஆகியவற்றைத் திட்டமிட்டார். இவரது மேற்பார்வையில் கட்டுமானப் பணிகள் மேற்கொள்ளப்பட்டு இரண்டு ஆண்டுகள் பணிகள் நடைபெற்றது. இந்த தோட்டம் முகலாய கட்டுமான பாணியில் செய்யப்பட்டது. அவர் அழகான பன்னிரண்டு கதவு கட்டமைப்புகள், கால்வாய்கள் மற்றும் நீர்வீழ்ச்சிகளை உருவாக்கினார். இந்த பன்னிரெண்டு கதவுகளின் தெற்கு முனையில் குளிர்ந்த மற்றும் சூடான நீரின் கலவையைக் கொண்ட குளியலறைகளை அவர் கட்டினார். கட்டமைப்புகளின் உள் பகுதி பூசப்பட்டிருக்கிறது. சிறிய அறைகளின் சுவர்கள் பூக்கள் மற்றும் இதழ்களால் அலங்கரிக்கப்பட்டுள்ளன.  
ஷாஜகான் காபூலுக்கான பயணங்களில் தோட்டங்களில் தங்கியிருந்தார், கட்டுமானம் முடிந்தபின் நான்கு முறை: 1646, 1647, 1649 மற்றும் 1654 இல். ஷாஜகானின் சமகாலத்தவர்கள், அதாவது அப்துல் ஹமீத் லஹோரி மற்றும் முஹம்மது சலே காம்போ ஆகியோர் இந்த தோட்டத்தை சொர்க்கத்தின் அறங்காவலராக அறிவித்து பூமியில் சொர்க்கத்தின் தோட்டத்திற்கு மாற்றாக அறிவித்தனர்.  
முகலாய பேரரசர் ஔரங்கசீப் 1676 சூலையில் தோட்டத்தில் தங்கியிருந்தார். துராணிப் பேரரசு (1747-1826) மற்றும் பின்னர் சீக்கியர் ஆட்சியின் (1826-1849) சகாப்தத்தில் இந்த தோட்டம் மோசமாக சேதமடைந்தது. பஞ்சாப் இணைக்கப்பட்ட பின்னர், பிரித்தானிய அரசு 1865 இல் தோட்டங்களை, தங்களிடம் பணிபுரிந்த நவாப் முகமது ஹயாத் கான் என்பவரிடம் ஒப்படைத்தது.
# கப்சா

**கப்சா** *(Kabsa)*( *கப்சா*) என்பது கலப்பு அரிசி உணவாகும். இது சவுதி அரேபியாவில் உருவான உணவாகும். ஆனால் இன்று பொதுவாக வளைகுடா நாடுகளில் பல அரபு நாடுகளில் தேசிய உணவாகக் கருதப்படுகிறது.  
இந்த உணவானது அரிசி மற்றும் இறைச்சி கலந்து தயாரிக்கப்படுகிறது. இது பெரும்பாலும் சவுதி அரேபியா, குவைத்து, பகுரைன், கத்தார், ஐக்கிய அரபு அமீரகம், ஓமான், யெமன், தெற்கு ஈராக்கு, அகுவாசு (ஈரான்) மற்றும் இசுரேலில் உள்ள நெகேவ் பாலைவனம் போன்ற நாடுகளில் பயன்படுத்தப்படுவதைக் காணலாம். இந்த உணவானது பிரபலமாக *மக்பூசு/மச்பூசு makbūs / machbūs* என்று அறியப்படுகிறது <small>வளைகுடா pron .:</small> [mɑtʃˈbuːs])
# கப்சா

## சொற்பிறப்பியல்

இந்த சொல்லானது கபாசா , எனும் சொல்லிலிருந்து தோன்றியதாகும். இதற்கு அழுத்து அல்லது பிழி என்பது பொருள்; இது சமையலில் பயன்படுத்தப்படும் நுட்பத்தைக் குறிப்பிடுகிறது. இங்குச் சமையலில் பயன்படுத்தப்படும் பொருட்கள் அனைத்தும் ஒரு பானையில் சமைக்கப்படுகின்றன.
# கப்சா

## தேவையான பொருட்கள்

இந்த உணவு பொதுவாக அரிசி (பாசுமதி), இறைச்சி, காய்கறிகள் மற்றும் மசாலா கலவையுடன் தயாரிக்கப்படுகின்றன. பல வகையான கப்சாக்கள் உள்ளன. ஒவ்வொரு வகையும் தனித்துவம் மிக்கது. கலந்து தயாரிக்கப்பட்ட கப்சா மசாலா கலவை இப்போது வணிகரீதியாகத் தயாரிக்கப்பட்டு சந்தைகளில் கிடைக்கின்றன. இதனால் தயாரிப்பு நேரம் குறைக்கின்றன. இவை பாரம்பரிய கப்சாவிலிருந்து மாறுபட்ட சுவையைக் கொண்டிருக்கின்றன. கப்சாவில் பயன்படுத்தப்படும் மசாலாப் பொருட்கள் பெரும்பாலும் அதன் சுவைக்குக் காரணமாகின்றன; இவை பொதுவாகக் கருப்பு மிளகு, கிராம்பு, ஏலக்காய், குங்குமப்பூ, இலவங்கப்பட்டை, எலுமிச்சை, பிரியாணி இலைகள் மற்றும் ஜாதிக்காய். மசாலாப் பொருட்களுடன் பயன்படுத்தப்படும் மிகமுக்கிய மூலப்பொருள் இறைச்சி. பொதுவாகக் கோழி, ஆடு, ஆட்டுக்குட்டி, ஒட்டகம், மாட்டிறைச்சி, மீன் அல்லது இறால் பயன்படுத்தப்படுகிறது. சிக்கன் *மச்சபசில்*, முழு கோழி பயன்படுத்தப்படுகிறது. மசாலா, அரிசி மற்றும் இறைச்சி கலவையானது பாதாம், பைன் கொட்டைகள், வேர்க்கடலை, வெங்காயம் மற்றும் உலர்திராட்சை போன்ற மசாலா பொருட்களால் சுவையூட்டப்படுகிறது. சூடாகப் பரிமாறப்படும் கப்சா வீட்டில் தயாரிக்கப்பட்ட ஒருவகை தக்காளி சட்னி கலந்து பயன்படுத்தப்படுகிறது .
# கப்சா

## சமைக்கும் முறைகள்

உள்ள அரபு நாடுகளில் கப்சா *மச்ச்பாஸ்* என்றும் அழைக்கப்படுகிறது.]]
கப்சாவில் பயன்படுத்தப்படும் இறைச்சியை பல்வேறு வழிகளில் சமைக்கலாம். இறைச்சி தயாரிப்பதற்கான பிரபலமான வழி மண்டி என்று அழைக்கப்படுகிறது. இது யேமனில் தோன்றிய ஒரு பழங்கால நுட்பமாகும். இம்முறையில் இறைச்சியினை மூடப்பட்டிருக்கும் நிலத்தின் ஆழமான துளை ஒன்றில் இறைச்சியானது பார்பிக்யூ செய்யப்படுகிறது. கப்சாவுக்கு இறைச்சியைத் தயாரித்துப் பரிமாறுவதற்கான மற்றொரு வழி மத்த்பி ஆகும். இங்குப் பதப்படுத்தப்பட்ட இறைச்சியானது தட்டையான கற்களில் வறுக்கப்படுகிறது. இவை எரியும் *எம்பர்களின்* மேல் வைக்கப்படுகின்றன. மூன்றாவது நுட்பம், *மேட்கட்*, அழுத்தக் சமைப்புக் கலனில் (குக்கரில்) இறைச்சியைச் *சமைப்பதாகும்*.
# மச்சியர்

**மச்சியர்** *(Machiyar)* இந்தியாவில் குஜராத் மாநிலத்தில் காணப்படும் இந்து மற்றும் முஸ்லீம் சமூகத்தினர். இவர்கள் மச்சி என்றும் அழைக்கப்படுகின்றனர்.
# மச்சியர்

## வரலாறு மற்றும் தோற்றம்

மச்சியர் என்பது குஜராத்தின் கடலோரப் பகுதிகளான கட்ச் முதல் தெற்கு குஜராத் வரை பரவலாகக் காணப்படும் மீன்பிடித்தலை தொழிலாகக்கொண்ட சமூகத்தினராவார்கள். இவர்கள் முதலில் குஜராத்தின் வரலாற்றுத் தலைநகரான பதானில் குடியேறியதாகக் கூறப்படுகிறது. இந்த சமூகம் சிந்து மாகாணத்திலிருந்து வந்ததாகவும், மல்லா கோத்திரத்தைச் சேர்ந்தவர்கள் என்றும் கூறப்படுகிறது. இவர்கள் தங்களுக்குள் குச்சி மொழியில் பேசுகிறார்கள். பிறமரபுகளின்படி, இவர்கள் கார்வா சாதியைச் சேர்ந்தவர்கள், முஸ்லிம்களாக மதம் மாறியவர்கள்.
# மச்சியர்

## தற்போதைய சூழ்நிலைகள்

மீன்பிடித்தல் என்பது இச்சமூகத்தின் பாரம்பரிய தொழிலாக உள்ளது. அவர்கள் அரபிக் கடலில் மீன் பிடிக்கிறார்கள். மீன்பிடித்தலுக்கு ஹோரி எனப்படும் தங்களுடைய பாரம்பரிய கலன்களைப் பயன்படுத்துகிறார்கள். இவர்கள் மூன்று அல்லது நான்கு நபர் குழுக்களாகக் கடலுக்கு மீன்பிடிக்கச் செல்கிறார்கள். இவர்கள் மீன்களை மேமன் அல்லது படாலா சமூகங்களுக்கு விற்கிறார்கள். மற்ற முஸ்லீம்<nowiki/>கள் போல இவர்கள் சமூகத்தில் வலிமையுடன் சமூகக் கட்டுப்பாடுடன் உள்ளனர். குறிப்பிட்ட சாதிக்குள்ளாகத் திருமணப் பந்தங்களைக் கொண்டுள்ளனர். ஆனால் மக்ரானி மற்றும் மாலிக் சமூகங்கள் தங்களுக்குள் திருமண உறவுகொண்டுள்ளனர். இவர்கள் கோத்ரா எக்சோகாமியைப் பயிற்சி செய்வதில்லை, மேலும் நெருங்கிய உறவினர்களிடையேயான திருமணங்களும் நடைபெறுகின்றன. இந்த சமூகம் படேலியா, வெசிலியா, லோகானி, ஈஸ்வானி, ராரியா மற்றும் நோதியா ஆகிய ஆறு குலங்களைக் கொண்டுள்ளது.
# பெரிய காளை

**பெரிய காளை** (*Big Bull*) என்பது ஆத்திரேலியாவின் நியூ சவுத் வேல்ஸ் மாகாணத்தின் வாசோபி அருகே அமைந்துள்ள மிகப்பெரிய (14 மீட்டர் × 21 மீட்டர்) ஹால்ஸ்டீன் காளை மாட்டு பைஞ்சுதை மாதிரியாகும். இதன் தரைத்தளத்தில் பரிசுக் கடை ஒன்றும் மாட்டிறைச்சி காட்சியும் இருந்தது.  
இது பசிபிக் நெடுஞ்சாலை மற்றும் வாச்ப்பிக்கு இடையில் ஆக்சுலே நெடுஞ்சாலையில் அமைந்துள்ளது. அக்டோபர் 2007இல் பெரிய காளை அமைப்பு சேதமானது.
# பிரம்மபுத்திரா ஆற்றுப் பள்ளத்தாக்கு

**பிரம்மபுத்திரா ஆற்றுப் பள்ளத்தாக்கு** *(Brahmaputra Valley)* கிழக்கு இந்தியாவிலுள்ள வடகிழக்கு இமயமலைத் தொடருக்கும் கிழக்கு இமயமலைத் தொடருக்கும் இடைப்பட்ட பகுதியில் அமைந்துள்ள ஒரு பகுதியாகும்.  
கோல்பாரா மற்றும் காம்ரூப் பகுதிகளை உள்ளடக்கிய மேற்கு பிரம்மபுத்திரா பள்ளத்தாக்கு,
தர்ரங், நகோன் நகரங்களை உள்ளடக்கிய மத்திய பிரம்மபுத்திரா பள்ளத்தாக்கு, வடக்கு கரை, சோணித்பூர், இலக்கிம்பூர், திப்ருகார். சிவசாகர் நகரங்களை உள்ளடக்கிய கிழக்கு பிரம்மபுத்திரா பள்ளத்தாக்கு முதலிய நான்கு பகுதிகளால் பிரம்மபுத்திரா ஆற்றுப் பள்ளத்தாக்கு ஆக்கப்பட்டுள்ளது. வடக்கு வங்கத்தில் பாய்கின்ற டீசுட்டா நதியும் பிரம்மபுத்திரா நதியில் கலக்கிறது  
பிரம்மபுத்திரா பள்ளத்தாக்கு மழைக்காடு போன்ற காலநிலையை பெற்றிருப்பதால் இதன் மண் உலகில் காணப்படும் மிகவும் நல்ல உற்பத்தி செய்யும் மண்வகைகளில் ஒன்றாகக் கருதப்படுகிறது. பிரம்மபுத்திரா நதி அசாமில் இருந்து மேற்கு வங்காளத்தை நோக்கிப் பாய்கிறது, அங்கு கங்கை நதியைச் சந்தித்து உலகின் மிகப்பெரிய டெல்டாவை உருவாக்குகிறது. இறுதியாக தெற்கு நோக்கிப் பாய்ந்து வங்காள விரிகுடாவில் கலக்கிறது.
# பிரம்மபுத்திரா ஆற்றுப் பள்ளத்தாக்கு

## மக்கள்

பிரம்மப்புத்திரா ஆற்றுப் பள்ளத்தாக்கு மக்களில் பெரும்பாலோர் இந்துக்களாவர். இவர்கள் பெரும்பாலும் அசாமி மொழி பேசுகிறார்கள். நாட்டின் பிற பகுதிகளை விட எளிதில் அணுகக்கூடியதாக இருப்பதால் இப்பகுதியில் மற்ற பகுதிகளை விட அதிக மக்கள் தொகை கொண்டும் வளமானதாகவும் உள்ளது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி 27,580,977 நபர்கள் இப்பகுதியில் வசித்துக் கொண்டிருந்தனர்.
# பிரம்மபுத்திரா ஆற்றுப் பள்ளத்தாக்கு

## முக்கிய நகரங்கள்

வடகிழக்கு இந்தியாவின் மிகப்பெரிய நகரமான குவகாத்தி நகரம், அசாம் மாநிலத்தின் திப்ருகார் நகரங்கள் பிரம்மபுத்திரா ஆற்றுப் பள்ளத்தாக்கில் காணப்படும் முக்கிய நகரங்களாகும்.
# ஹசன் அப்தால்

**ஹசன் அப்தால்** (Hasan Abdal) என்பதுபாக்கித்தானில் பஞ்சாப் மாகாணத்தின் அட்டோக் மாவட்டத்தில் அமைந்துள்ள ஒரு நகரமாகும். இது நாட்டின் தலைநகரான இஸ்லாமாபாத்திலிருந்து வடமேற்கே 40 கி.மீ தொலைவில் அமைந்துள்ளது. மேலும், இது ஹசன் அப்தால் வட்டத்தின் தலைமையகமாகும்.  
சீக்கிய மதத்தின் மிக புனிதமான தளங்களில் ஒன்றான பஞ்சா சாகேப் குருத்துவாராவின் இல்லமாக, ஹசன் அப்தால் ஒரு முக்கியமான யாத்திரை தலமாக இருக்கிறது. 16 ஆம் நூற்றாண்டின் முகலாயப் பேரரசர் அக்பருடனான தொடர்பால் இந்த நகரம் குறிப்பிடத்தக்கதாகும் - அக்பர் காலத்திற்கு முந்தைய நகரத்தின் பல நினைவுச்சின்னங்கள், இதில் முகலாயத் தோட்டமான வா தோட்டங்கள், ஹக்கீம்களின் கல்லறை மற்றும் இலாலா ருக் கல்லறை ஆகியவை அடங்கும் . ஹசன் அப்தால் தக்சசீல நகருக்கு அருகிலும் உள்ளது - யுனெஸ்கோவின் உலக பாரம்பரிய தளமான இது அதன் பண்டைய இந்திய பல்கலைக்கழக சகாப்தமான இந்து மற்றும் பௌத்த இடிபாடுகளுக்கு பிரபலமானது.
# ஹசன் அப்தால்

## இடம்

ஹசன் அப்தால் வடக்கு பஞ்சாபின் ஒரு மூலோபாய பகுதியில் அமைந்துள்ளது. மேலும் முகலாயப் போர்க் குழுவினர் வடமேற்கு எல்லைக்கு அனுப்பப்பட்ட இடமுமாகும். நவீன காலங்களில், இந்நகரம் காரகோரம் நெடுஞ்சாலை மற்றும் எம் 1 மோட்டார்வே சந்திப்பில் அமைந்துள்ளது. பல பில்லியன் டாலர் மதிப்புள்ள சீனா-பாக்கித்தான் பொருளாதார பாதையின் (சிபிஇசி) ஒரு பகுதியாக, இப்பகுதி அத்திட்டத்தின் மேற்கு சீரமைப்புக்கான முனையமாக செயல்படுகிறது. அதே நேரத்தில் ஹக்லா-தேரா இஸ்மாயில் கான் மோட்டார் பாதை இங்கிருந்து தொடங்குகிறது.
# ஹசன் அப்தால்

## வரலாறு

.]]
17 ஆம் நூற்றாண்டில் கட்டப்பட்டது. இது பாரம்பரியமாக அக்பர் பேரரசரின் மகளின் கல்லறை என்று நம்பப்படுகிறது.]]
கி.பி 7 ஆம் நூற்றாண்டில் இந்த இடத்தைப் பார்வையிட்ட பிரபல சீனப் பயணி சுவான்சாங், தட்சசீலத்தின் வடமேற்கில் 70 மைல் சீன மைல் தூரமுள்ள எலாபத்ராவின் புனித நீரூற்று பற்றி குறிப்பிடுகிறார், இது பஞ்சா சாகேப்பின் குருத்வாரா என அடையாளம் காணப்பட்டுள்ளது. அயினி அக்பரியில் இந்த நகரம் குறிப்பிடப்பட்டுள்ளது. காஷ்மீரிலிருந்து திரும்பும் வழியில் அக்பர் இந்த ஊருக்கு வந்ததும் குறிப்பிடப்பட்டுள்ளது.  
1608 மற்றும் 1611 க்கு இடையில் இந்தியா முழுவதும் பயணம் செய்த வில்லியம் பிஞ்ச் என்பவர், இந்நகரை ஒரு "ஒரு சிறிய நதி மற்றும் பல அழகான குளங்களைக் கொண்ட ஒரு இனிமையான நகரம்" என்று விவரிக்கிறார். அதில் பல மீன்கள் மூக்கில் தங்க மோதிரங்களைக் கொண்டுள்ளன ...; நீர் மிகவும் தெளிவாக காணப்படுகிறது" என்று விவரிக்கிறார்.  
வடமேற்கு எல்லைக்கு முகலாயப் படைகளின் போரிடும் பயணங்களுக்கு இந்த நகரம் ஒரு முக்கிய இடமாக இருந்தது. முகலாய பேரரசர் ஜஹாங்கீர் தனது வாழ்க்கை வரலாற்றுப் புத்தகமான துஸ்க்-இ-ஜஹாங்கிரியில் இந்த நகரத்தை பாபா ஹசன் அப்தால் என்ற பெயரில் குறிப்பிடுகிறார். அவர் மூன்று நாட்கள் இங்கு தங்கியிருந்தார். ஹசன் அப்தாலை பல்வேறு முகலாய மன்னர்கள் காஷ்மீர் செல்லும் வழியில் பார்வையிட்டுள்ளனர்.  
ராஜா மான் சிங் அக்பரின் ஆட்சிக் காலத்தில் அருகிலுள்ள வா தோட்டங்களை கட்டினார். இந்த மொட்டை மாடி தோட்டங்கள் நான்கு பகுதிகளாக பிரிக்கப்பட்டன. ஷாஜகான் காபூலுக்கான தனது நான்கு பயணங்களில் ஷாஜகான் காபூலுக்கான தனது நான்கு பயணங்களில் ஹசன் அப்தாலின் வா தோட்டங்களில் ஓய்வெடுத்து சென்றுள்ளார். "அஃப்ரிடி கிளர்ச்சியை" தணிக்கும் பொருட்டு பேரரசர் ஔரங்கசீப் 1674 ஆம் ஆண்டு தொடங்கி ஒரு வருடத்திற்கும் இங்கு மேலாக தங்கியிருந்தார்இந்தத் தோட்டங்களில் ஓய்வெடுத்து சென்றுள்ளார். தோட்டங்களில் பேரரசர் ஔரங்கசீப் இங்கு தங்கியிருந்தது பல உள்ளூர் பஷ்டூன் பழங்குடியினரை கிளர்ச்சியைக் கைவிட்டு, முகலாயர்களுடன் சேர்ந்து கொள்ளச் செய்தது.
# ஹசன் அப்தால்

## குருத்வாரா

1521 ஆம் ஆண்டில் சீக்கிய மதத்தின் நிறுவனர் குரு நானக் இந்த நகர்த்துக்கு வந்துள்ளார். அவரது கை அச்சு இருந்ததாக நம்பப்படும் ஒரு புனிதமான பாறையில் அவர் தங்கியிருந்த இடத்திலேயே ஒரு குருத்வாரா கட்டப்பட்டது. கை அச்சின் தோற்றம் குறித்து வெவ்வேறு கதைகள் உள்ளன.
# ஹசன் அப்தால்

## உள்கட்டமைப்பு

ஹசன் அப்தால் வடமேற்கு நோக்கிச் செல்லும் காரகோரம் நெடுஞ்சாலையின் சந்திப்புக்கு அருகில் அமைந்துள்ளது. மேலும் நகரை வடமேற்கு மற்றும் தென்கிழக்கு புள்ளிகளுடன் இணைக்கும் எம் 1 மோட்டார் பாதையிலும் உள்ளது. பல பில்லியன் டாலர் மதிப்புக் கொண்ட சீனா-பாக்கித்தான் பொருளாதாரப் பாதையின் (சிபிஇசி) ஒரு பகுதியாக, காரகோரம் நெடுஞ்சாலை புனரமைக்கப்படவுள்ளது. அதே நேரத்தில் நகரத்தின் ஒரு பகுதி இந்தத் திட்டத்தின் மேற்கு சீரமைப்புக்கான முனையமாக செயல்படும். அருகிலுள்ள ஹக்லா கிராமத்திலிருந்து, ஹக்லா -தேரா இஸ்மாயில் கான் மோட்டார் பாதை நகரிலிருந்து தென்மேற்கே ஓடி, கைபர் பக்துன்க்வா மாகாணத்தில் உள்ள தேரா இஸ்மாயில் கானுடன் நகரை இணைக்கும்.
# ஹசன் அப்தால்

## சுற்றுச்சூழல்

படிகம் போன்ற தெளிவான நீர் மற்றும் லக்கோட்டா பழத்தோட்டங்களுடன் கூடிய புதிய நீரூற்றுகளால் சூழப்பட்ட இந்த நகரம் சமீப காலம் வரை ஒரு அழகிய இடமாக இருந்தது. ஆரம்பகால கணக்குகளில் குறிப்பிடப்பட்டுள்ள அதன் அழகு எப்படியாவது அதன் மக்கள் தொகையில் அதிவேக அதிகரிப்புக்கு காரணமான தவறான திட்டமிடலில் இருந்து தப்பித்துள்ளது.
# சான்யே 5

**சான்யே 5** (*Chang'e 5*, ) என்பது சீன சந்திர ஆய்வு திட்டத்தின் ஒரு ஆளிள்ளலாத தானியங்கி செயற்கைக்கோள் ஆகும். அதன் முன்னோடிகளைப் போலவே, விண்கலத்திற்கும் சீன நிலவு தெய்வமான சான்யே எனப் பெயரிடப்பட்டது. இது 23 நவம்பர் 2020 அன்று ஹைனன் தீவின் வென்ச்சாங் விண்கல வெளியீட்டு தளத்திலிருந்து 20:30 UTC க்கு ஏவப்பட்டு 2020 டிசம்பர் 1 ஆம் தேதி சந்திரனில் தரையிறங்கியது, அதன்பிறகு 16 டிசம்பர் 2020 அன்று 17:59 (ஒசநே) மணிக்கு சந்திர மாதிரிகளுடன் பூமிக்குத் திரும்பியது.  
சான்யே 5 ஆனது 1,731 கிராம் நிலவிலிருந்து மண் மற்றும் பாறை மாதிரிகளை பூமிக்குக் கொண்டு வந்தது. மாதிரிகளைக் கொண்டு திரும்பும் பணித்திட்டத்தில் இது சீனாவின் முதல் திட்டமாகும். 1976 ஆம் ஆண்டில் சோவியத் யூனியனின் லூனா 24 க்குப் பிறகு முதல் சந்திர மாதிரி கொண்டு திரும்பும் திட்டப்பணி ஆகும். இந்தப் பணியை முடிப்பதன் மூலம், அமெரிக்கா மற்றும் சோவியத் யூனியனுக்குப் பிறகு சந்திரனில் இருந்து திரும்பிய மாதிரிகளை வெற்றிகரமாகப் பெற்ற மூன்றாவது நாடாக சீனா ஆனது.
# சான்யே 5

## கண்ணோட்டம்

சீன சந்திர ஆய்வு திட்டம் அதிகரிக்கும் தொழில்நுட்ப முன்னேற்றத்தின் நான்கு கட்டங்களில் நடத்த வடிவமைக்கப்பட்டுள்ளது:  
1. முதலாவது வெறுமனே சந்திர சுற்றுப்பாதையை அடைந்தது, இது 2007 இல் சான்யே 1, 2010 இல் சான்யே 2 ஆகியவற்றால் நிறைவு செய்யப்பட்டது.
1. இரண்டாவதாக, 2013 ஆம் ஆண்டில் சான்யே 3, 2019 இல் சான்யே 4 (2018 திசம்பரில் தொடங்கப்பட்டது, 2019 சனவரியில் சந்திரனின் வெகுதூரத்தில் தரையிறங்கியது) செய்ததைப் போல சந்திரனில் தரையிறங்குவது மற்றும் சுற்றித் திரிவது.
1. மூன்றாவது கட்டம் அருகிலுள்ள பக்கத்திலிருந்து சந்திர மாதிரிகளை சேகரித்து பூமிக்கு அனுப்புகிறது, இது சாங் 5 மற்றும் எதிர்கால சாங் 6 பயணங்களுக்கான பணியாகும்.
1. நான்காவது கட்டம் சந்திரனின் தென் துருவத்திற்கு அருகிலுள்ள ஒரு தானியங்கி ஆய்வு நிலையத்தின் வளர்ச்சியைக் கொண்டுள்ளது.  
இந்த திட்டம் 2030 களில் மனிதர்களால் சந்திரனில் தரையிறங்குவதை எளிதாக்குவதையும், சந்திர தென் துருவத்திற்கு அருகில் ஒரு நிலையத்தை உருவாக்குவதையும் நோக்கமாகக் கொண்டுள்ளது.
# சான்யே 5

## கூறுகள்

இத்திட்டப்பணி நான்கு தொகுதிகள் அல்லது கூறுகளைக் கொண்டுள்ளது:
# அப்துல் சத்தார் மூசா திதி

**அப்துல் சத்தார் மூசா திதி** (மாற்று பெயர்: *அமீர் அப்துல் சத்தார் பாமுதேரி கிலேகெபானு* ) மாலத்தீவின் இராஜதந்திரி மற்றும் அரசியல்வாதி ஆவார். 1936 அல்லது 1937 இல் பிறந்தார். அவர் நவம்பர் 2015 இல் பாங்காக்கில் காலமானார்.
# அப்துல் சத்தார் மூசா திதி

## வாழ்க்கை

திதி 1957 ஆம் ஆண்டில் கொழும்பில் உள்ள மாலத்தீவின் பிரதிநிதி அலுவலகத்தில் செயலாளராகத் தனது பொது சேவை வாழ்க்கையைத் தொடங்கினார். பின்னர் 1960 முதல் 1967 வரை அவர் இலங்கையில் பிரதிநிதியாக இருந்தார். பின்னர் அவர் 1967 முதல் 1970 வரை நியூயார்க் நகரில் ஐக்கிய நாடுகள் சபையின் நிரந்தர பிரதிநிதியாகவும், 1968 மற்றும் 1970 க்கு இடையில் அமெரிக்காவின் தூதராகவும் இருந்தார். ஜனாதிபதி இப்ராஹிம் நசீரின் அரசாங்கத்தில், அக்டோபர் 1970 முதல் மார்ச் 1975 வரை அவர் நிதி அமைச்சராக இருந்தார். அக்டோபர் 1975 மற்றும் மே 1977 க்கு இடையில் அவர் அஹ்மத் ஹில்மி தீதி, இப்ராஹிம் ஷிஹாப், அலி மணிகு மற்றும் ஹசன் ஜரீர் ஆகியோருடன் மாலத்தீவின் துணைத் தலைவர்களில் ஒருவராக இருந்தார்.  
நசீரின் வாரிசான மாமூன் அப்துல் கயூமின் ஆட்சிக் காலத்தில், 1970 களின் பிற்பகுதியில் கல்வி அமைச்சராக இருந்தார். பின்னர் 1980 களில் மீன்வளத்துறை அமைச்சராகவும், சமீபத்தில் 1990 களில் சுகாதார மற்றும் நலத்துறை அமைச்சராகவும் இருந்தார். 1998 ஆம் ஆண்டில் தீதி மாலத்தீவு உயர் கல்வியியல் கல்லூரியின் (எம்.சி.எச்.இ) தலைவராக ஆனார், இது 2011 இல் மாலத்தீவு தேசிய பல்கலைக்கழகம் என மறுபெயரிடப்பட்டது. செப்டம்பர் 2003 இல் நடந்த வெகுஜன ஆர்ப்பாட்டங்களின் போது, அவர் விளக்கமளிக்காத சூழ்நிலையில் முன்னர் இரண்டு கைதிகளுடன் சிறையில் இறந்த இவான் நசீமின் மரணத்தை சுற்றியுள்ள சூழ்நிலைகளை விசாரிக்க ஒரு ஜனாதிபதி ஆணையத்திற்கு தலைமை தாங்கினார்.  
26 ஜூலை 2011 அன்று, அப்துல் சத்தார் மூசா தீதிக்கு இஸுதீனின் புகழ்பெற்ற ஆட்சியின் ஆணை வழங்கப்பட்டது.
# திருவைகல் வைகல்நாதர் கோயில்

**திருவைகல் வைகல்நாதர் திருக்கோயில்** (*Tiruvaikal Vaikalnathar Temple*) இந்தியாவின் தமிழ்நாடு மாநிலத்தில் மயிலாடுதுறை மாவட்டத்தில் கும்பகோணம்-காரைக்கால் சாலையில் திருநீலக்குடி அடுத்து பழியஞ்சியநல்லூர் பேருந்து நிறுத்தம் அருகில் 2 கி.மீ தெற்கில் உள்ளது. ( 63 நாயன்மார்களில் ஒருவரான கோட்செங்கோட்சோழன் கட்டிய மாடக்கோவில் இது) வைகல் அல்லது வைகல்நாதர் கோயில் என்றும் அழைக்கப்படும் இக்கோயில் திருஞானசம்பந்தர் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 33ஆவது சிவத்தலமாகும்.
# திருவைகல் வைகல்நாதர் கோயில்

## அமைவிடம்

இச் சிவாலயம் இந்தியாவின் தமிழகத்தில் மயிலாடுதுறை மாவட்டத்தில் அமைந்துள்ளது.
# திருவைகல் வைகல்நாதர் கோயில்

## வரலாறு

ஆரம்பகால சோழ மன்னர் கோச்செங்கண்ணனால் கட்டப்பட்ட மூன்று முக்கிய கோயில்களில் திருவைகல் வைகல்நாதர் திருக்கோயிலலும் ஒன்றாகும் என்று நம்பப்படுகிறது. இக்கோயில் பற்றிய குறிப்புகள் தேவாரம் மற்றும் திருவாசகம் ஆகியவற்றில் காணப்படுவது இக்கோவிலின் சிறப்பாகும். இறைவன் சிவபெருமான் செண்பகா ஆரண்யேசுவரரின் வடிவத்தில் காட்சியளிக்கிறார். இவரது துணைவியாக கொம்பியல் கோதை எனப்படும் சாகா கோமளவள்ளி வீற்றிருக்கிறார்.
# திருவைகல் வைகல்நாதர் கோயில்

## அமைப்பு

வாயிலைக் கடந்து உள்ளே செல்லும்போது வலப்புறம் விநாயகர் உள்ளார். வெளி திருச்சுற்றில் வலப்புறம் அம்மன் சன்னதியும், இடப்புறம் சண்டிகேஸ்வரர் சன்னதியும் உள்ளன. காலபைரவரும், சனி பகவானும் உள்ளனர். கோயில் சற்று உயர்ந்த தளத்தில் உள்ளது. மூலவருக்கு எதிராக நந்தி, பலிபீடம் காணப்படுகிறது. வெளியே வலப்புறம் விநாயகர் உள்ளார். மூலவருக்கு முன்பாக நந்தி உள்ளது.  
கருவறை கோஷ்டத்தில் தட்சிணாமூர்த்தி மட்டும் உள்ளார். திருச்சுற்றில் விநாயகர் சன்னதி, வள்ளி தெய்வானையுடன் கூடிய முருகன் சன்னதி, ஸ்ரீதேவி பூதேவியுடன் கூடிய பெருமாள் சன்னதி, கஜலட்சுமி சன்னதி ஆகிய சன்னதிகள் உள்ளன.
# திருவைகல் வைகல்நாதர் கோயில்

## இறைவன், இறைவி

இத்தலத்து இறைவன் வைகல்நாதர், இறைவி வைகலாம்பிகை.
# திருவைகல் வைகல்நாதர் கோயில்

## வழிபட்டோர்

பிரமன் வழிபட்ட தலமென்பது தொன்நம்பிக்கை (ஐதிகம்). லட்சுமி தேவியார் வழிபட்ட தலம்.
# திருவைகல் வைகல்நாதர் கோயில்

## பிற கோயில்கள்

இதே ஊரில், திருமால் வழிபட்ட விசுவநாதர் கோயில் மற்றும் பிரமன் வழிபட்ட பிரமபுரீசுவரர் கோயில் ஆகிய திருக்கோயில்களும் அமைந்துள்ளன.
# டசீன் ஃபாத்மா

டசீன் ஃபத்மா உத்தரப்பிரதேச மாநிலத்தைச் சேர்ந்த இந்திய அரசியல்வாதி. அவர் சமாஜ்வாதி கட்சியைச் சேர்ந்தவர் மற்றும் ராம்பூர் மாவட்டத்தின் ராம்பூர் சட்டமன்றத் தொகுதியைச் சேர்ந்த உத்தரப்பிரதேச சட்டமன்றத்தில் உறுப்பினராக உள்ளார்.
அவர் முகமது அலி ஜ ஹர் பல்கலைக்கழகத்தின் துணைவேந்தர் ஆவார்.
# டசீன் ஃபாத்மா

## ஆரம்பகால வாழ்க்கை மற்றும் கல்வி

இந்தியாவின் உத்தரப்பிரதேசத்தின் ஹார்டோய் மாவட்டத்தில் உள்ள பில்கிராம் என்ற கிராமத்தில் முகமது அப்துல் கயூம் மற்றும் அஸ்காரி கட்டூன் ஆகியோருக்கு மகளாக 1949 மார்ச் 10 அன்று ஃபத்மா பிறந்தார்.
அவர் அலிகார் முஸ்லீம் பல்கலைக்கழகத்தில் பயின்றார் மற்றும் எம்.ஏ., எம்.பில்., மற்றும் பி.எச்.டி பட்டம் பெற்றவர்.  
அவர் கல்வித் துறையில் அரசியல் அறிவியலில் இணைப் பேராசிரியராக பணியாற்றத் தொடங்கினார்.  
டசீன் 1981 இல் அசாம் கானை மணந்தார். அவருக்கு அப்துல்லா மற்றும் அபீத் என்ற இரண்டு மகன்கள் உள்ளனர்.அசாம் கான் சமாஜ்வாதி கட்சியின் உறுப்பினராகவும், உத்தரப்பிரதேச அரசாங்கத்தின் முன்னாள் அமைச்சராகவும் இருந்தார்.
# டசீன் ஃபாத்மா

## அரசியல்

அக்டோபர் 2014 இல், ஃபத்மாவுக்கு சமாஜ்வாதி கட்சியில் ராஜ்யசபாவுக்கு பரிந்துரை வழங்கப்பட்டது. இது தனது கணவருக்கு கட்சியால் உரிய கவனம் செலுத்தப்படவில்லை என்று கூறி மறுத்துவிட்டார். பின்னர், நவம்பரில், அவர் இந்த வாய்ப்பை ஏற்றுக்கொண்டு மாநிலங்களவையில் உறுப்பினரானார்.  
ஜனவரி 2015 இல், அவர் சமூக நீதி மற்றும் அதிகாரமளித்தல் தொடர்பான குழுவுக்கு பரிந்துரைக்கப்பட்டார். ராம்பூர் மற்றும் லக்னோவில் தங்கள் மகன் அப்துல்லாவுக்கு இரண்டு பாஸ்போர்ட்டைப் பெறுவதற்காகப் பல பிறப்புச் சான்றிதழ்களை வாங்கியதாகவும் அவருக்கும் அவரது கணவருக்கும் குற்றம் சாட்டப்பட்டது.இந்த விவகாரத்தில் பாஜக தலைவர் ஒருவர் 2019 ஜனவரியில் புகார் அளித்தார்.
# டசீன் ஃபாத்மா

## சர்ச்சைகள்

### நில ஆக்கிரமிப்பு

டசீன் ஃபத்மா, அவரது மகன் அப்துல்லா அசாம் கானுடன், செப்டம்பர் 9, 2019 அன்று முகமது அலி ஜ ஹர் பல்கலைக்கழகத்தை நிர்மாணிக்க விவசாயிகளின் நிலத்தை ஆக்கிரமித்ததாக நோட்டீஸ் கிடைத்தது. ஹம்சாஃபர் ரிசார்ட்டைக் கட்டுவதற்காக அரசாங்க நிலங்களை ஆக்கிரமித்ததற்காக இந்திய தண்டனைச் சட்டத்தின் பிரிவு 447 மற்றும் 184 ன் கீழ் அவர் மீது வழக்குப் பதிவு செய்யப்பட்டது.
# டசீன் ஃபாத்மா

## சர்ச்சைகள்

### மின்சாரத் திருட்டு

சோதனையின்போது, ஆசாம் கான் மற்றும் டசீன் ஆகியோர் தங்கள் மின் மீட்டரின் நிறுவப்பட்ட திறனைத் தாண்டி சட்டவிரோதமாக மின்சாரத்தை நுகரக்கூடிய உபகரணங்களை நிறுவியதை அதிகாரிகள் கண்டறிந்தனர்.எனவே, 2019 செப்டம்பர் 6 ஆம் தேதி மின்சாரத்தை திருடியதற்காக அதிகாரிகள் டசீனுக்கு எதிராக முதல் தகவல் அறிக்கையைப் பதிவு செய்தனர்.
# டசீன் ஃபாத்மா

## சர்ச்சைகள்

### போலி பிறப்புச் சான்றிதழ்

பிப்ரவரி 26, 2020 அன்று, டசீன் ஃபத்மா, அவரது கணவர் மற்றும் அவரது மகனுடன் போலி பிறப்புச் சான்றிதழ் வழங்கியதற்காக சிறைக்கு அனுப்பப்பட்டார்.
# 17 மைல் அணை

மேற்கு ஆஸ்திரேலியாவின் பொதுப்பணித் துறையால் காம்பலின் நீர்ப்பாசன திட்டத்தின் ஒரு பகுதியாக **பதினேழு மைல் அணை** (17 Mile Dam) கட்டப்பட்டது.  
பல ஆண்டுகளாக ஏற்பட்ட வெள்ளம் காரணமாக அணையின் அஸ்திவாரம் அரித்துவிட்டதால், இந்த அணை இப்போது மோசமான நிலையில் உள்ளது. இந்த அணையானது இதன் இயல்பான நீர் ஓட்டத்திற்கு எதிராக நீரைப் பிடிக்கும் வகையில் உரலா சிறு நதியில் கட்டப்பட்டுள்ளது.  
இந்த அணை ஆழமற்றது. இதன் நீர் கொள்ளவு . இந்த அணை மேற்கு ஆஸ்திரேலியாவின் பொதுப்பணித் துறையால் 1957ல் கட்டி முடிக்கப்பட்டது.
# வைரவன்பட்டி

**வைரவன்பட்டி** *(Vairavapatti)* இந்தியாவின் தமிழ்நாட்டின் சிவகங்கை மாவட்டம் திருப்பத்தூர் வட்டத்தில் அமைந்துள்ள ஒரு கிராமம் ஆகும்.  
இந்த கிராமம் தமிழ் மொழியில் வைரவன் என்று அழைக்கப்படும் காலபைரவருக்கு அர்ப்பணிக்கப்பட்ட கோயிலிலிருந்து இந்த பெயரைப் பெற்றது. இது புகழ்பெற்ற புனித யாத்திரை மையமான பிள்ளையார்பட்டி கிராமத்திலிருந்து 2 கி.மீ. தொலைவில் உள்ளது. வைரவன் கோயில் தமிழ்நாட்டில் நாட்டுக்கோட்டை நகரத்தார் சமூகத்தால் போற்றப்படும் மரியாதைக்குரிய 9 கோயில்களில் ஒன்றாகும். இங்குத் தலைமை வகிக்கும் தெய்வம் வளரொளி நாதர் மற்றும் அவரது துணைவியார் வடிவுடையம்மாள். இங்கே அம்பாள் சன்னதிக்கு முன் பைரவர் தனிச்சன்னிதியில் காட்சிதருவது முக்கியமானது. எனவே தமிழில் வைரவன்-பட்டி என்று இந்த ஊர்ப் பெயர் பெற்றது.
# பல்கா ஆளுநரகம்

**பால்கா கவர்னரேட்** {**Balqa Governorate**, {Lang-ar|البلقاء}} *அல் பால்கா *' ) என்பது ஜோர்டானின் ஆளுநரகங்களில் ஒன்றாகும். இது ஜோர்டானின் தலைநகரான அம்மானுக்கு வடமேற்கே அமைந்துள்ளது.  
ஜோர்டானின் 12 ஆளுநரகங்ளில் இந்த ஆளுநரகம் மக்கள் தொகையில் நான்காவது இடத்தை வகிக்கிறது. மேலும் பரப்பளவில் 10 வது இடத்தை வகிக்கிறது. இர்பிட் கவர்னரேட் மற்றும் ஜெராஷ் கவர்னரேட்டுக்கு அடுத்தபடியாக இது இராச்சியத்தில் மூன்றாவது அதிக மக்கள் தொகை அடர்த்தியைக் கொண்டதாக உள்ளது.
# பல்கா ஆளுநரகம்

## வரலாறு

ஏழாம் நூற்றாண்டின் முற்பகுதியில் ஜோர்டான் பள்ளத்தாக்கின் கிழக்கு பீடபூமியின் முழுப் பகுதியும் *பால்கா* என்ற வரலாற்று காலப் பெயர் பயன்படுத்தப்பட்டது. பைசாந்தியப் பேரரசின் மன்னரான ஹெராக்ளியசின் சகோதரர் தியோடர் தெற்கு சிரியா முற்றுகைக்கு ஆளானதால் அரேபியர்களுக்கு எதிராக ஆரம்பகட்ட போர்த் தொடர்களை மேற்கொண்டார்.  
முதலாம் உலகப் போரின்போது, ஜெனரல் எட்மண்ட் ஆலன்பி தலைமையிலான பிரித்தானிய இராணுவம் 1918, மார்ச் 24 அன்று, அம்மான் போர்த்தொடரின் முடிவில், 500 ஆண்டு உதுமானியப் பேரரசின் ஆட்சிக்கு முடிவுகட்டியது.  
1968 மார்ச் 21 அன்று, ஷௌனா அல்-ஜானுபியாவிற்கு அருகிலுள்ள கரமே நகரமானது இஸ்ரேலுக்கும், ஜோர்டான் மற்றும் பாலஸ்தீனியப் படைகளுக்கும் ( ஃபத்தா, பலத்தீன விடுதலை இயக்கம் ) இடையில் நடைபெற்ற கராமே போரின் களமாக இருந்தது. 1967 ஆம் ஆண்டு நடந்த ஆறு நாள் போருக்கும் 1973 ஆம் ஆண்டு நடந்த யோம் கிப்பூர் போருக்கும் இடையிலான காலகட்டத்தில், நடந்த தேய்வழிவு போரின் மிகப்பெரிய இராணுவ மோதல்கள் நடந்த பகுதிகளில் ஒன்றாகும்.
அருகே உதுமானிய கைதிகள் அம்மானுக்காக போராடுகிறார்கள்]]
# பல்கா ஆளுநரகம்

## நிர்வாக பிரிவுகள்

பால்கா கவர்னரேட்டின் தலைநகரம் சால்ட் நகரம் ஆகும். ஆளுனரகங்களில் பிற மாநகரங்கள் மற்றும் நகரங்களாக மஹிஸ், புஹாய்ஸ், ஐன் அல்-பாஷா ஆகியவை உள்ளன.
**மக்கள்தொகை அடிப்படையில் பால்கா கவர்னரேட்டின் துறைகள் (2004)**  
| 1 | தலைநகரத் துறை (அல்-கசாபா) | لواء قصبة | 109,877 | சால்ட் |  |
| --- | --- | --- | --- | --- | --- |
| 2 | ஷுனா அல்-ஜானுபியா துறை | ﻟﻮاء اﻟﺸﻮﻧﺔ | 38,757 | ஷுனா அல்-ஜானுபியா |  |
| 3 | டீர் அல்லா துறை | ﻟﻮاء دﻳﺮ | 46,481 | டீர் அல்லா |  |
| 4 | ஐன் அல் பாஷா துறை | ﻟﻮاء ﻋﻴﻦ | 128,949 | ஐன் அல்-பாஷா |  |
| 5 | மஹிஸ் மற்றும் புஹெய்ஸ் துறை | ﻟﻮاء ﻣﺎﺣﺺ | 22,290 | மஹிஸ் | } |
# பல்கா ஆளுநரகம்

## புள்ளிவிவரங்கள்

மக்கள் தொகைக் கணக்கெடுப்பு முடிவுகளின்படி மாவட்டங்களின் மக்கள் தொகை :
| பால்கா கவர்னரேட் | 276,082 | 346,354 | 491,709 |  |
| --- | --- | --- | --- | --- |
| 'அன் அல்-பாஷோ | . . . | 128,949 | 176,726 |  |
| ஆஷ்-ஷனா அல்-ஜனபாயா | 33,598 | 38,757 | 52,714 |  |
| டாக்டர் 'அல்லே | 39,538 | 46,481 | 73,477 |  |
| மஹிஸ் மற்றும் அல்-புகாஸ் | . . . | 22,290 | 36,670 |  |
| குவாசபா அஸ்-சால்ட் | . . . | 109,877 | 152,122 | } |
# பல்கா ஆளுநரகம்

## பொருளாதாரம்

இதன் வளமான மலைகள் காரணமாக, ஆளுநரகத்தின் பொருளாதாரம் வேளாண்மையை அடிப்படையாகக் கொண்டதாக உள்ளது. மேலும் இலகுவான தொழில்களாக, முக்கியமாக புஹீஸில் உள்ள சிமென்ட் தொழிற்சாலையான ஜோர்டான் சிமென்ட் தொழிற்சாலைகள் லிமிடெட்-லாஃபார்ஜால், உப்பை அடிப்படையாகக் கொண்ட அரபு மருந்து உற்பத்தி நிறுவனத்தின் சில மருந்துத் தொழில்கள் போன்றவை உள்ளன.  
பால்கா ஆளுநரகத்தில் 2 பல்கலைக்கழகங்கள் உள்ளன. அவை சால்ட் வட்டச்சாலையின் அருகே அமைந்துள்ள பால்கா அப்ளைடு பல்கலைக்கழகம் ( பிஏயு ) மற்றும் அம்மானுக்கும் சால்ட்டுக்கும் இடையிலான பிரதான நெடுஞ்சாலையில் அமைந்துள்ள அல்-அஹ்லியா அம்மன் பல்கலைக்கழகம் ( ஏஏயு ).
# பிஹபுரியா சட்டமன்றத் தொகுதி

**பிஹபுரியா சட்டமன்றத் தொகுதி** (Bihpuria Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.
# பிஹபுரியா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | சர்வேசுவர் பருவா | இந்திய தேசிய காங்கிரசு |
| 1962 | மோகனந்த போரா | இந்திய தேசிய காங்கிரசு |
| 1967 | பிரேமதர் போரா | சுயேச்சை |
| 1972 | பிரேமதர் போரா | சுயேச்சை |
| 1978 | பிரேமதர் போரா | சுயேச்சை |
| 1983 | போர்கோராம் தியோரி | இந்திய தேசிய காங்கிரசு |
| 1985 | கேசாராம் போரா | சுயேச்சை |
| 1991 | போர்கோராம் தியோரி | இந்திய தேசிய காங்கிரசு |
| 1996 | கேசாராம் போரா | அசாம் கண பரிசத் |
| 2001 | பிரேமதர் போரா | சுயேச்சை |
| 2006 | பூபன் குமார் போரா | இந்திய தேசிய காங்கிரசு |
| 2011 | பூபன் குமார் போரா | இந்திய தேசிய காங்கிரசு |
| 2016 | தேவானந்த அசாரிகா | பாரதிய ஜனதா கட்சி |
| 2021 | அமிய குமார் புயான் | பாரதிய ஜனதா கட்சி |
# லேனா செட்டியார்

**லேனா செட்டியார்** *(Lena Chettiar)* (எஸ்.எம். லெட்சுமன் செட்டியார்) செட்டிநாட்டிலிருந்து வந்த ஒரு இந்தியத் திரைப்படத் தயாரிப்பாளர். இவர் தமிழ்த் திரைப்படை துறையில் தனது படைப்புகளுக்காகப் பெயர் பெற்றவர்.
# லேனா செட்டியார்

## தொழில்

எஸ். எம். லெட்சுமன் செட்டியார் செட்டிநாட்டில் உள்ள நாட்டுக்கோட்டை நகரத்தார் குலத்தைச் சேர்ந்தவர். தனது வாழ்க்கையின் ஆரம்பத்தில், லேனா தென் தமிழ் பகுதிகளில் நாடகங்களை நடத்துவதில் பெயர் பெற்றவர். மேலும் இவர் பயன்படுத்தப்பட்ட வாகன வியாபாரி ஆவார். இவர் தமிழில் வாகனங்ளைப் பற்றி துண்டுச்சீட்டுகளை வெளியிட்ட முதல் நபராவார். மேடை நடிகர் எம்.கே. தியாகராஜா பாகவதரை திரைப்படங்கள் தயாரிக்க அறிவுறுத்தினார். பாகவதரின் முதல் படம் பவளக்கொடி, இந்தியாவின் தமிழ் பேசும் பகுதிகளிலும், இலங்கையிலும் நன்றாக ஓடியது.
|-
| 1940
| *கிருஷ்ணன் தூது*
| |
|-
| 1953
| *மருமகள்*
| |
|-
| 1956
| *மதுரை வீரன்*
| |
|-
| 1958
| *மாங்கல்ய பாக்யம்*
|-
| 1960
| *ராஜா தேசிங்கு*
| |
|}
# தலைநகர ஆளுநரகம், பகுரைன்

**தலைநகர கவர்னரேட்** (*Capital Governorate, Bahrain*, ) என்பது பஹ்ரைனின் நான்கு ஆளுநரகங்களில் ஒன்றாகும். இந்த ஆளுநரகத்தில் பஹ்ரைனின் தலைநகரான மனாமாவும் அடங்கும்.
# தலைநகர ஆளுநரகம், பகுரைன்

## உருவாக்கம்

இந்த ஆளுநரகமானது 2020 சூலையில் அரச ஆணையால் உருவாக்கப்பட்டது. தற்போதைய ஆளுநரகமானது மனாமா, ஜித் அலி, ராஸ் ரம்மன் நகராட்சிகள் மற்றும் ஜிட் ஹாஃப்சின் சில பகுதிகளை உள்ளடக்கியது ஆகும்.
# தலைநகர ஆளுநரகம், பகுரைன்

## புள்ளிவிவரங்கள்

2010 இல் நடத்தப்பட்ட மக்கள் தொகை கணக்கெடுப்பின்படி, தலைநகர் ஆளுநரகத்தில் 329,510 பேர் வாழ்கின்றனர். இவர்களில் 261,921 பேர் பஹ்ரைன் அல்லாத குடிமக்கள், 67,589 பஹ்ரைன் பிரஜைகள் ஆவர். தலைநகர ஆளுநரகத்தில் உள்ள பெரும்பான்மையான வீடுகள் 34,000 வீடுகளைக் கொண்ட அடுக்குமாடி வீட்டுத்தொகுதிகளாகும். அடுத்த இரண்டாவது இடத்தில் தனி வீடுகள் என 7,284 வீடுகள் உள்ளன.
# தௌரா சட்டமன்றத் தொகுதி

**தௌரா சட்டமன்றத் தொகுதி** (Thowra Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
# தௌரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | துர்கேசுவர் சாய்க்கியா | இந்திய தேசிய காங்கிரசு |
| 1962 | துர்கேசுவர் சாய்க்கியா | இந்திய தேசிய காங்கிரசு |
| 1967 | துர்கேசுவர் சாய்க்கியா | இந்திய தேசிய காங்கிரசு |
| 1972 | நாரவ் குமார் | இந்திய தேசிய காங்கிரசு |
| 1978 | ஜோகென் கோகய் | இந்தியப் பொதுவுடமைக் கட்சி |
| 1983 | தங்கேசுவர் தெகிங்கியா | இந்திய தேசிய காங்கிரசு |
| 1985 | பார்கி பிரசாத் தெலிங்கா | சுயேச்சை |
| 1991 | தேவேந்திர கோன்வர் | இந்திய தேசிய காங்கிரசு |
| 1996 | தேவேந்திர கோன்வர் | இந்திய தேசிய காங்கிரசு |
| 2001 | தேவேந்திர கோன்வர் | இந்திய தேசிய காங்கிரசு |
| 2006 | குசால் தொவாரி | சுயேச்சை |
| 2011 | சுசாந்தா போர்கோகைன் | இந்திய தேசிய காங்கிரசு |
| 2016 | குசால் தொவாரி | பாரதிய ஜனதா கட்சி |
| 2021 | சுசாந்தா போர்கோகைன் | இந்திய தேசிய காங்கிரசு |
# யசோதரா தசப்பா

**யசோதரா தசப்பா***(Yashodhara Dasappa)* ஒரு இந்திய சுதந்திர ஆர்வலர், காந்தியசிந்தனையாளர், சமூக சீர்திருத்தவாதி மற்றும் கர்நாடக மாநில அமைச்சராக இருந்தவர்.அவர் இந்திய தேசிய காங்கிரஸுடன் அரசியல் ரீதியாக இணைந்திருந்தார் மற்றும் எஸ். ஆர். காந்தி (1962) மற்றும் எஸ். நிஜலிங்கப்பா (1969) தலைமையிலான கர்நாடக மாநில அரசாங்கங்களில் அமைச்சராக பணியாற்றினார்.
# யசோதரா தசப்பா

## தனிப்பட்ட வாழ்க்கை

யசோதரா தசப்பா 1905 மே 28 அன்று பெங்களூரில் பிறந்தார். அவர் பிரபல சமூக சேவகர் கே.எச்.ராமையா அவர்களின் மகள்.ஒரு வசதியான குடும்பத்தில் பிறந்திருந்தாலும், அவர் ஒரு சமூக ஆர்வலராக மாறி இந்திய சுதந்திர போராட்டத்தில் சேரத் தேர்ந்தெடுத்தார்..அவர் லண்டன் மிஷன் பள்ளி மற்றும் மெட்ராஸில் உள்ள குயின் மேரி கல்லூரியில் பயின்றார்.யஷோதரா ஜவஹர்லால் நேருவின் அமைச்சரவையில் அமைச்சராக இருந்த எச். சி. தசப்பாவை மணந்தார் இவர்களின் இளைய மகன் துளசிதாஸ் தசப்பா சரண் சிங் அமைச்சரவையில் மாநில அமைச்சராக இருந்தார்,மற்றும் 35 பேர் பங்கெடுத்த 1938ம் ஆண்டின் விதுராஷ்வத அத்தியாயம் எனும் இயக்கத்தில் போலீஸ் துப்பாக்கிச் சூட்டில் கொல்லப்பட்டனர் இந்த இயக்கத்தில் பங்கேற்றதற்காக, அவர் சிறையில் அடைக்கப்பட்டார்.
அவரது வீடு நிலத்தடி சுதந்திர போராட்ட நடவடிக்கைக்கான சந்திப்பு இடமாக இருந்தது.சுதந்திர போராட்ட வீரர்ளுக்கு எதிராக கடுமையான நடவடிக்கைகள் மேற்கொண்ட ஹோமல்டனின் பெயரை ஒரு கட்டிடத்திற்குச் சூட்டுவதற்கு அரசு முடிவு செய்த போது அரசாங்கத்தை எதிர்த்து பல உரைகள் வழங்கினார்
# தித்தாபர் சட்டமன்றத் தொகுதி

**தித்தாபர் சட்டமன்றத் தொகுதி** (Titabar Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
# தித்தாபர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | சர்ஜு பிரசாத் சிங் | அனைத்து மக்கள் கட்சி (அசாம்) |
| 1957 | சர்பேசுவர் பர்தலை | இந்திய தேசிய காங்கிரசு |
| 1962 | சர்பேசுவர் பர்தலை | இந்திய தேசிய காங்கிரசு |
| 1967 | டி. சர்மா | இந்திய தேசிய காங்கிரசு |
| 1972 | ஜாய் சந்திர போரா | இந்திய தேசிய காங்கிரசு |
| 1978 | கிரிதர் தெங்கல் | இந்தியப் பொதுவுடமைக் கட்சி |
| 1983 | ஜாய் சந்திர போரா | இந்திய தேசிய காங்கிரசு |
| 1985 | தேவ குமார் போரா | சுயேச்சை |
| 1991 | மகேந்திர போரா | இந்திய தேசிய காங்கிரசு |
| 1996 | ஹேமந்த கலிதா | அசாம் கண பரிசத் |
| 2001 | திப் கோகய் | இந்திய தேசிய காங்கிரசு |
| 2001 | தருண் கோகய் | இந்திய தேசிய காங்கிரசு |
| 2006 | தருண் கோகய் | இந்திய தேசிய காங்கிரசு |
| 2011 | தருண் கோகய் | இந்திய தேசிய காங்கிரசு |
| 2016 | தருண் கோகய் | இந்திய தேசிய காங்கிரசு |
| 2021 | பாஸ்கர் ஜோதி பருவா | இந்திய தேசிய காங்கிரசு |
**குறிப்பு**
:1.இடைத்தேர்தல்.
# முகர்ரக்கு ஆளுநரகம்

**முஹாரக் கவர்னரேட்** (*Muharraq Governorate*, ) என்பது பகுரைனின் நான்கு ஆளுநரகங்களில் ஒன்றாகும் . இது இப்போது அல் முஹாரக் நகராட்சியுடனும், முஹாரக் தீவுடன், வெளிப்புற தீவுகளுடன் இணைந்து விரிவாக உள்ளது. அந்த தீவின் தெற்கு முனையில் உள்ள முன்னாள் நகராட்சியான அல் ஹட்டினும் இதில் அடங்கும்.  
முஹாரக்கின் மையத்தில் இராச்சியத்தின் மிகப் பழமையான சில குடியிருப்புப் பகுதிகள் உள்ளன. அவற்றில் பல வெளிநாட்டுத் தொழிலாளர்களுக்கு அவற்றின் பகுரைன் உரிமையாளர்களால் வாடகைக்கு விடப்பட்டுள்ளன. இங்கு ஷேக் ஈசா பின் அலி ஹவுஸ், சியாடி ஹவுஸ், காற்றுக் கோபுரங்கள், பிரபலமற்ற பால்கன் சிலை, பத்திரிகையாளர் அப்துல்லா அல் சயீத் ஹவுஸ், அராத் கோட்டை உள்ளிட்டவையாக நகரத்தின் நெரிசலான பாதைகளில் வரலாற்று ஆர்வமுள்ள பல கட்டிடங்கள் உள்ளன .  
இந்த வரலாற்று இடங்களை சுற்றுலா தலங்களாக மாற்றுவதற்கு போதுமான நிதி ஒதுக்கப்படவில்லை என்று அரசாங்கத்தின் மீது குற்றம் சாட்டப்பட்டுள்ளது.  
முஹாரக் தீவு பஹ்ரைன் பன்னாட்டு வானூர்தி நிலையத்தின் தளமாகவும் உள்ளது, இருப்பினும் உள்ளூர் அசலா எம்.பி இதை இடமாற்றம் செய்ய கோரிக்கை விடுத்துள்ளார். ஏனெனில் வானூர்திகள் தரையிறங்கும்போதும், புறப்படும்போதும் ஏற்படும் ஒலிமாசு உள்ளூர்வாசிகளுக்கு ஒரு தொந்தரவாக உள்ளது என்றார்.
# ஓரியூர் புதுவயல்

**புதுவயல்** *(Pudhuvayal)* என்றும் ஓரியூர் புதுவயல் (Oriyur Pudhuvayal) என அழைக்கப்படும் உதயனார் சமுத்ரம் (Udayanar Samuthram) வரலாற்று முக்கியத்துவம் வாய்ந்த கிராமமாகும். இச்சிறிய கிராமம் இந்தியாவின் தமிழ்நாடு மாநிலத்தில் இராமநாதபுரம் மாவட்டத்தின் திருவாடானை வட்டத்தில் அமைந்துள்ளது. இக்கிராம ஓருர் ஊராட்சி நிர்வாகத்தின் கீழ் வருகிறது. இது தேவகோட்டை மற்றும் சிவகங்கையிலிருந்து 36 கிலோமீட்டர் தொலைவில் உள்ளது. இங்குள்ள பெரும்பான்மை சமூகம் முஸ்லிம்கள். புதுவயலில் அரசு தொடக்கப்பள்ளி ஒன்று உள்ளது. இதன் அருகிலுள்ள பள்ளி ஓரூரில் உள்ள புனித அருள் ஆனந்தர் பள்ளி.
# வடக்கு ஆளுநரகம்

**வடக்கு கவர்னரேட்** (*Northern Governorate*, ) என்பது பகுரைனின் நான்கு ஆளுநரகங்களில் ஒன்றாகும் . இதில் அல் மிந்தாக்கா அல் கர்பியா, அல் மிந்தாக்கா அல் வுஸ்டா, அல் மிந்தாக்கா அல் ஷமாலியா, ஜித் ஹாஃப்ஸ், மதினத் ஹமாத் ஆகிய நகராட்சிகளின் பகுதிகள் அடங்கும்.
# வடக்கு ஆளுநரகம்

## கல்வி

பகுரைன் ஜப்பானிய பள்ளி என்ற பள்ளியானது ஆளுநரகத்தின் சாரி பகுதியில் அமைந்துள்ளது.
# மரியனி சட்டமன்றத் தொகுதி

**மரியனி சட்டமன்றத் தொகுதி** (Mariani Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
# மரியனி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1967 | கஜேன் தான்டி | இந்திய தேசிய காங்கிரசு |
| 1972 | கஜேன் தான்டி | இந்திய தேசிய காங்கிரசு |
| 1978 | கஜேன் தான்டி | இந்திய தேசிய காங்கிரசு |
| 1983 | சிவ புரா கோகைன் | இந்திய தேசிய காங்கிரசு |
| 1985 | நரேன் தான்டி | சுயேச்சை |
| 1991 | ரூபம் குர்மி | இந்திய தேசிய காங்கிரசு |
| 1996 | ரூபம் குர்மி | இந்திய தேசிய காங்கிரசு |
| 2001 | ரூபம் குர்மி | இந்திய தேசிய காங்கிரசு |
| 2004 | அலோக் குமார் கோஷ் | அகில இந்திய திரிணாமுல் காங்கிரசு |
| 2006 | ரூப்ஜோதி குர்மி | இந்திய தேசிய காங்கிரசு |
| 2011 | ரூப்ஜோதி குர்மி | இந்திய தேசிய காங்கிரசு |
| 2016 | ரூப்ஜோதி குர்மி | இந்திய தேசிய காங்கிரசு |
| 2021 | ரூப்ஜோதி குர்மி | இந்திய தேசிய காங்கிரசு |
**குறிப்பு**
:1.இடைத்தேர்தல்.
# டியக் சட்டமன்றத் தொகுதி

**டியக் சட்டமன்றத் தொகுதி** (Teok Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
# டியக் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | ஹரிநாராயண் பருவா | இந்திய தேசிய காங்கிரசு |
| 1957 | ஹரிநாராயண் பருவா | இந்திய தேசிய காங்கிரசு |
| 1962 | திலக் கோகய் | இந்திய தேசிய காங்கிரசு |
| 1967 | திலக் கோகய் | இந்திய தேசிய காங்கிரசு |
| 1972 | துலால் சந்திர கோண்ட் | இந்தியப் பொதுவுடமைக் கட்சி |
| 1978 | தேவானந்த போரா | ஜனதா கட்சி |
| 1983 | திலக் கோகய் | இந்திய தேசிய காங்கிரசு |
| 1985 | லலித் சந்திர ராஜ்கோவா | சுயேச்சை |
| 1991 | ரேணுபமா ராஜ்கோவா | அசாம் கண பரிசத் |
| 1996 | ரேணுபமா ராஜ்கோவா | அசாம் கண பரிசத் |
| 2001 | மெம்பர் கோகய் | இந்திய தேசிய காங்கிரசு |
| 2006 | மெம்பர் கோகய் | இந்திய தேசிய காங்கிரசு |
| 2011 | மெம்பர் கோகய் | இந்திய தேசிய காங்கிரசு |
| 2016 | ரெணுபமா ராஜ்கோவா | அசாம் கண பரிசத் |
| 2021 | ரெணுபமா ராஜ்கோவா | அசாம் கண பரிசத் |
# தெற்கு ஆளுநரகம்

**தெற்கு கவர்னரேட்** (*Southern Governorate*, ) என்பது பகுரைனின் நான்கு ஆளுநரகங்களில் பரப்பளவில் மிகப் பெரியதும், மக்கள் தொகையில் (91,450) மிகச்சிறிய மாகாணமும் ஆகும். இதில் பகுரைனின் பழைய நகராட்சிகளின் பகுதிகளான - அல் மிந்தாக்கா அல் கர்பியா, அர் ரிஃபா வா அல் மிந்தாக்கா அல் ஜானுபியா, ஜுசூர் ஹவார் (ஹவார் தீவுகள்) ஆகியவை அடங்கும். இது பஹ்ரைனின் பிராந்தியங்களில் மிகக் குறைந்த மக்கள் தொகை கொண்டது.  
தெற்கு ஆளுநரகத்தின் ஆளுநரான ஷேக் கலீஃபா பின் அலி அல்-கலீஃபா (பி. 1993) ஆவார். இவர் பிரதமர் இளவரசர் கலீஃபா பின் சல்மான் அல் கலீஃபாவின் பேரனும், துணை பிரதம மந்திரி ஷேக் அலி பின் கலீஃபா அல் கலீஃபாவின் மகனும் ஆவார்.
# தெற்கு ஆளுநரகம்

## ஆளுநரத்துக்கு உட்பட்ட பகுதிகள்

- அவாலி : தெற்கு ஆளுநரகத்தின் பெட்ரோலிய நகராட்சி
- ஈசா டவுன் : முன்னர் மத்திய ஆளுநரகத்தின் ஒரு பகுதி, இப்போது தெற்கு ஆளுநரகத்தின் ஒரு பகுதி
- ஸல்லாக்
- ஹவார் தீவுகள்
# சாமகுரி சட்டமன்றத் தொகுதி

**சாமகுரி சட்டமன்றத் தொகுதி** (Samaguri Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.
# சாமகுரி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | உஷா பர்தாக்கூர் | இந்திய தேசிய காங்கிரசு |
| 1957 | உஷா பர்தாக்கூர் | இந்திய தேசிய காங்கிரசு |
| 1962 | தேவ் கந்த பருவா | இந்திய தேசிய காங்கிரசு |
| 1967 | தேவ் கந்த பருவா | இந்திய தேசிய காங்கிரசு |
| 1972 | பிஷ்ணு பிரசாத் | இந்திய தேசிய காங்கிரசு |
| 1978 | பாபேந்திர குமார் சாய்க்கியா | ஜனதா கட்சி |
| 1983 | நூருல் உசேன் | இந்திய காங்கிரஸ் (சமூகவுடைமை) |
| 1985 | அப்துல் உசேன் சர்க்கார் | சுயேச்சை |
| 1991 | நூருல் உசேன் | இந்திய தேசிய காங்கிரசு |
| 1996 | அதுல் குமார் சர்மா | அசாம் கண பரிசத் |
| 2001 | ரகிபுல் உசேன் | இந்திய தேசிய காங்கிரசு |
| 2006 | ரகிபுல் உசேன் | இந்திய தேசிய காங்கிரசு |
| 2011 | ரகிபுல் உசேன் | இந்திய தேசிய காங்கிரசு |
| 2016 | ரகிபுல் உசேன் | இந்திய தேசிய காங்கிரசு |
| 2021 | ரகிபுல் உசேன் | இந்திய தேசிய காங்கிரசு |
# வருசநாடு

**வருசநாடு** *(Varusanadu)* என்பது தமிழ்நாட்டின் தேனி மாவட்டத்தில் உள்ள ஒரு கிராம பஞ்சாயத்து (குறியீடு: 232202 ). இது வைகை ஆற்றின் கரையில் அமைந்துள்ளது. இந்த கிராமம் கடமலைகுண்டு - மயிலாடும்பாறை பஞ்சாயத்து ஒன்றியம் மற்றும் ஆண்டிபட்டி வட்டத்தின் கீழ் வருகிறது.  
இந்த பகுதியைச் சுற்றியுள்ள பள்ளத்தாக்கு வருசநாடு பள்ளத்தாக்கு என்று அழைக்கப்படுகிறது. இது மேற்குத் தொடர்ச்சி மலையில் உள்ள கம்பம் பள்ளத்தாக்கின் ஒரு பகுதியாகும். இது மேகமலையுடன் இணைக்கப்பட்டுள்ளது. மேற்குத் தொடர்ச்சி மலையில் பெரியார் பீடபூமியின் கீழ் வரும் இந்த பள்ளத்தாக்கிலிருந்து வைகை ஆறு உருவாகிறது.
# வருசநாடு

## வரலாறு

முந்தைய காலங்களில் (இந்தியச் சுதந்திரத்திற்கு முந்தைய வழி), இந்த பள்ளத்தாக்கு முழுமையும் மரங்கள் நிறைந்து காணப்பட்டது. தமிழ் பழமொழியான "வருசநாட்டுக்கு போனா, வச்சா எடத்த சொலிட்டு போ" என்ற பழமொழியின் பொருளானது வருசநாட்டுக்குச் செல்வதற்கு முன், உங்கள் சொத்துக்கள் மற்றும் உடைமைகளைப் பற்றி யாருக்காவது தெரியப்படுத்துங்கள் என்பதாகும். ஏனெனில் இந்த ஆபத்து நிறைந்த பள்ளத்தாக்குக்குச் சென்றபின் யாரும் உயிருடன் திரும்பி வரமாட்டார்கள் என்பதாகும். இந்த பகுதி சுதந்திரத்திற்கு முன்பு கண்டமனூர் ஜமீன்தாரின் கீழ் இருந்தது.
# வருசநாடு

## வேளாண்மை

இலவம் பஞ்சு, முந்திரி, கரும்பு, தேங்காய், நெல், நிலக்கடலை ஆகியவை இந்த பகுதியில் முக்கியமாக உற்பத்தி செய்யப்படும் விவசாயப் பொருட்களாகும். இப்பகுதியினைச் சார்ந்த 'வருசநாட்டுத் தேங்காய்' என்பது தமிழ்நாட்டின் தேங்காய் சந்தைகளில் அறியப்பட்ட தேங்காய் வகைகளுள் ஒன்றாகும்.
# வருசநாடு

## அரசியல்

வருசைநாடு ஆண்டிபட்டி சட்டமன்றத் தொகுதியின் கீழ் வருகிறது. ஆண்டிபட்டி தொகுதியிலிருந்து தமிழ்நாடு சட்டமன்றத்திற்கு எம். ஜி. ஆர், ஜெ. ஜெயலலிதா, எஸ். எஸ். இராசேந்திரன் போன்ற பிரபலமானவர்கள் தேர்ந்தெடுக்கப்பட்டுள்ளனர். மேலும் தேனி மக்களவைத் தொகுதியின் கீழ் வருகிறது.
# வருசநாடு

## பிற தகவல்

- SH-101 ( தமிழ்நாட்டின் மாநில நெடுஞ்சாலைகள்) - வருசநாடு மற்றும் வைகை அணைக்கு இடையில் உள்ளது
- இந்த பகுதியில் உள்ள தேவாலயங்கள் மதுரை மறைமாவட்டத்தின் கடமலைக்குண்டின் வேளாங்கண்ணி தேவாலயத்தின் கீழ் வருகின்றன.
- பஞ்சந்தாங்கி மலைகள் (*வறட்சியில் தப்பிக்கும்* மலை), வெள்ளி மலை இந்த பகுதி/பள்ளத்தாக்கில் அறியப்பட்ட மற்ற மலைகள்.
# கடமலைக்குண்டு

**கடமலைக்குண்டு** (*Kadamalaigundu Graam Panchaayat*) என்பது இந்தியாவின் தமிழ்நாடு மாநிலத்தின் தேனி மாவட்டத்தில் ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்ட, கடமலை-மயிலை ஒன்றியத்தில் உள்ள ஒரு கிராமமாகும். இது மயிலாடும்பாறைக்கு அருகில் உள்ளது. இதன் அருகே அழகான இடங்களும், வைகை ஆறும், 8 கிலோ மீட்டர் தொலைவில் [சின்னச்சுருளி என்ற மேகமலை அருவி | அதன் மறுபக்கம் சுருளி அருவியும்] உள்ளது.  
இந்த ஊரின் பழைய பெயர் நரசிங்கபுரம். 1992 முன்பு வரை அரசு ஆவணங்களில் நரசிங்கபுரம் என்ற பெயரே பயன்படுத்தப்பட்டுள்ளது.
இப்பகுதி 12 ஆம் நூற்றாண்டு வாக்கில் நரசிம்மவர்ம பாண்டிய மன்னன் ஆண்ட பகுதி.
# கடமலைக்குண்டு

## வரலாற்று எச்சங்கள்

1. மக்கள் கூட்டம் என்ற மலைக்கு கிழக்குப் பக்கம் உள்ள கோட்டைக்காடு எனும் விவசாய நிலப் பகுதிகள்.
2. மயிலாடும்பாறை க்கு அருகில் உள்ள வைகை ஆற்றின் குறுக்கே வெறும் பெரிய பெரிய கொண்டாங்க களால் கட்டப்பட்டு இன்றளவும் உடைந்த நிலையில் உள்ள தடுப்பணை.
3. அந்த தடுப்பணைக்கு மேற்கே வைகையாற்றின் மேற்குக் கரையில் கல்லால் கட்டப்பட்ட கல்மண்டபத்துடன் கூடிய சிவன் கோயில்.
4. அதேபோல் இந்த தடுப்பணை கிழக்கே உள்ள சாவக்கட்டு மலை உச்சியிலும், மேற்கே உள்ள சங்கிலி கரடு உச்சியிலும் நீள்சதுர சுடுமண் செங்கற்களால் கட்டப்பட்டு இன்று இடிந்து தரைமட்டமாகி காட்சியளிக்கும் கண்காணிப்புக் கோபுரங்கள்.
# கடமலைக்குண்டு

## அடிப்படை வசதிகள்

- மின்விசைக் குழாய்கள் 22
- கைக்குழாய்கள் 35
- மேல் நிலை நீர்த்தேக்கத் தொட்டிகள் 10
- தரைமட்ட நீர்தேக்கத் தொட்டிகள் 3
- உள்ளாட்சிக் கட்டடங்கள் 20
- உள்ளாட்சிப் பள்ளிக் கட்டடங்கள் 6
- ஊரணிகள் அல்லது குளங்கள் 4
- வாரச்சந்தை 1
- ஊராட்சி ஒன்றியச் சாலைகள் 10
- பேருந்து நிலையம் 1
- சுடுகாடுகள் அல்லது இடுகாடுகள் 12.
# கடமலைக்குண்டு

## மருத்துவமனைகள்

1. சுகாதார நிலையம் மற்றும் மருத்துவமனை
2. விவேகானந்தா மருத்துவமனை
3. உண்ணாமலை அம்மாள் மருத்துவமனை
4. ராஜாஸ் மருத்துவமனை
5. மதுமதி மருத்துவமனை
6. ரமேஷ் மருத்துவமனை
# கடமலைக்குண்டு

## சிற்றூர்கள்

1. கரட்டுப்பட்டி
2. மேலப்பட்டி
3. தென்பழனி காலனி
4. கடமலைக்குண்டு
5. நேருஜி நகர்
# வாரணவாசி

**வாரணவாசி** *(Varanavasi)* என்பது இந்தியாவின் தமிழ்நாட்டின் அரியலூர் மாவட்டத்தின் அரியலூர் வட்டத்தில் உள்ள ஒரு கிராமமாகும்.
# வாரணவாசி

## புள்ளிவிவரங்கள்

2011 இந்திய மக்கட்தொகை கணக்கெடுப்பின் படி வாரணவாசியின் மக்கட்தொகை 4087 ஆகும். இதில் 1947 பேர் ஆண்கள், 2140 பேர் பெண்கள்.
# கீழப்பழூர்

**கீழப்பழூர்** *(Keezhapazhur)* இந்தியாவின், தமிழ்நாட்டின், அரியலூர் மாவட்டத்தின், அரியலூர் வட்டத்தில் உள்ள கீழப்பழூர் ஊராட்சியில் அமைந்த ஒரு கிராமம் ஆகும்.
# கீழப்பழூர்

## மக்கட்தொகை

கீழப்பழூரில் 2011ஆம் ஆண்டு இந்திய மக்கட்தொகை கணக்கெடுப்பின்படி 5417 பேர் வாழ்கின்றனர். இதில் 2671 பேர் ஆண்கள், 2746 பேர் பெண்கள் ஆவர்.
# தலைநகர ஆளுநரகம், குவைத்து

**தலைநகர கவர்னரேட்** (*Capital Governorate (Kuwait)* Gulf Arabic ), சில நேரங்களில் **அல்** குவைத் என்று குறிப்பிடப்படுகிறது, இது குவைத்தின் ஆறு ஆளுநரகங்களில் ஒன்றாகும். மேலும் இது பின்வரும் பகுதிகளைக் கொண்டுள்ளது:  
- அப்துல்லா அல்-சேலம் **عبدالله**
- அடிலியா **العديلية**
- பினீட் அல்-கர் **بنيد**
- அல் **தியா**
- அல் தாஸ்மா **الدسمة**
- டாஸ்மன்
- ஷார்க்
- அல் **பைஹா**
- பைலாகா (பைலாக்கா, மிஸ்கான் மற்றும் ஆஹா தீவுகளை உள்ளடக்கியது)
- ஜாபர் அல்-அஹ்மத் **جابر**
- கைஃபான் **كيفان**
- கல்தியா
- குவைத் நகரம் (குவைத்தின் தலைநகரம்)
- அல் **மன்ச ou ரியா**
- முர்காப் **المرقاب**
- அல்- **நுஜா**
- அல் **காதிசியா**
- குர்தோபா **قرطبة**
- ராவ்தா **الروضة**
- அல் **ஷாமியா**
- அல் **ஷுவைக்**
- சுலைபிகாட்
- அல் **சுர்ரா**
- அல் **யர்ம ou க்**
- வட மேற்கு **சுலைபிகாட் شمال غرب**  
*அல்-'அசிமா* என்றால் அரபியில் 'தலைநகரம்' என்று பொருளாகும். குவைத்தின் நிதி மற்றும் வணிக மையங்களான குவைத் பங்குச் சந்தை போன்றவை அல்-அசிமாவில் உள்ளன.
# தலைநகர ஆளுநரகம், குவைத்து

## அரசு

திரு. நசீர் சபா நசீர் முபாரக் 1962 முதல் 1979 இல் இறக்கும் வரை ஆளுநராக இருந்தார். சலீம் சபா நசீர் முபாரக் 1979 ஆம் ஆண்டு அடுத்த ஆளுநரானார். பின்னர் இரண்டாம் ஜபீர் அப்தல்லா ஜபீர் அப்தல்லா 1985 இல் ஆளுநரானார். தபிட் அல் முஹன்னா 2014 இல் ஆளுநரானார்.
# லீலாவதி முன்சி

**லீலாவதி முன்சி** ஒரு இந்திய அரசியல்வாதி மற்றும் குஜராத்தி கட்டுரையாளர். அவர் 1937 முதல் 1946 வரை மும்பை சட்டமன்ற உறுப்பினராகவும், 1952 முதல் 1958 வரை மாநிலங்களவையில் இந்திய தேசிய காங்கிரசு உறுப்பினராகவும் இருந்தார். அவர் கட்டுரைகள் மற்றும் ஓவியங்களை எழுதினார்.
# லீலாவதி முன்சி

## சுயசரிதை

லீலாவதி 1899 மே 21 அன்று கேசவ்லாலின் குஜராத்தி சமண குடும்பத்தில் பிறந்தார்.  
1950 களில், பம்பாயில் அசையும் திரைப்படங்களில் காணப்படும் ஆரோக்கியமற்ற போக்குகளைத் தடுக்கும் அமைப்பை நிறுவினார்.1954 ஆம் ஆண்டில், 'விரும்பத்தகாத' திரைப்படங்கள் மற்றும் ஆபாசமான காட்சிகளைத் திரையிடுவதைத் தடைசெய்யும் தீர்மானத்தை அவர் முன்வைத்தார். இது சபையால் ஏற்றுக்கொள்ளப்பட்டது. அதைத் தொடர்ந்து 1959 இல் ஒளிப்பதிவு சட்டத்தை அரசாங்கம் திருத்தியது.1950 கள் வரை இந்திய படங்களில் முத்தக் காட்சிகள் அசாதாரணமானது அல்ல; அவளுடைய இயக்கம் காரணமாக அவை மறைந்துவிட்டன.  
அவர் பிப்ரவரி 20, 1978 அன்று இறந்தார்.
# லீலாவதி முன்சி

## தனிப்பட்ட வாழ்க்கை

அவரது முதல் திருமணம் லால்பாய் ஷெத்துடன் இருந்தது.அவர் 1926 இல் இறந்தப் பிறகு, அவர் குஜராத்தி எழுத்தாளரான கனையலால் மானேக்லால் முன்ஷியை மணந்தார்.அவர்களுக்கு இரண்டு மகன்களும் நான்கு மகள்களும் இருந்தனர்.
# களியாபோர் சட்டமன்றத் தொகுதி

**களியாபோர் சட்டமன்றத் தொகுதி** (Kaliabor Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.
# களியாபோர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | லீலா கந்த போரா | இந்திய தேசிய காங்கிரசு |
| 1957 | லீலா கந்த போரா | இந்திய தேசிய காங்கிரசு |
| 1962 | லீலா கந்த போரா | இந்திய தேசிய காங்கிரசு |
| 1967 | அ. சந்திரா | சங்கதா சோசலிச கட்சி |
| 1972 | கோலப் சந்திர பருவா | இந்திய தேசிய காங்கிரசு |
| 1978 | அடில் சந்திர கோசுவாமி | சுயேச்சை |
| 1983 | போலோராம் நாக் | இந்திய தேசிய காங்கிரசு |
| 1985 | பிரபுல்ல குமார் மகந்தா | சுயேச்சை |
| 1986 | குனின் அசாரிகா | சுயேச்சை |
| 1991 | போலோராம் நாக் | இந்திய தேசிய காங்கிரசு |
| 1996 | குனின் அசாரிகா | அசாம் கண பரிசத் |
| 2001 | குனின் அசாரிகா | அசாம் கண பரிசத் |
| 2006 | கேசவ் மகந்தா | அசாம் கண பரிசத் |
| 2011 | கேசவ் மகந்தா | அசாம் கண பரிசத் |
| 2016 | கேசவ் மகந்தா | அசாம் கண பரிசத் |
| 2021 | கேசவ் மகந்தா | அசாம் கண பரிசத் |
**குறிப்பு**
:1.இடைத்தேர்தல்.
# கவல்லி ஆளுநரகம்

**ஹவல்லி கவர்னரேட்** (*Hawalli Governorate*, Muḥāfaẓat Ḥawalli) என்பது குவைத்தின் ஆறு ஆளுநரகங்களில் ஒன்றாகும். இது பின்வரும் பகுதிகளைக் கொண்டுள்ளது :  
- ஹவல்லி
- பயான்
- மிஷ்ரெஃப்
- மைதான் ஹவல்லி
- ஜாப்ரியா
- ருமைத்தியா
- சல்மியா
- சல்வா
- ஷாப்
- அல்-சலாம்
- ஹட்டின்
- அல்-சஹ்ரா
- முபாரக் அல் அப்துல்லா அல் ஜாபர் (மேற்கு மிஷ்ரெஃப்)
- அல்-சுஹாதா
- அல்-பாடே
- அல்-சித்திக்  
நவாபு அல்-அகுமது அல்-ஜாபிர் அல்-சபா 1962 இல் இதன் ஆளுநரானார். ஹவாலி ஆளுநரகத்தின் தற்போதைய ஆளுநர் லெப்டினென்ட். (ஓய்வு. ) ஷேக் அஹ்மத் அல்-நவாஃப் அல்-சபா ஆவார்.  
2005 ஆம் ஆண்டு மக்கள் கணக்கெடுப்பின்படி ஹவல்லியின் மக்கள் தொகை 393,861 ஆக இருந்தது.  
31 திசம்பர் 2007 மதிப்பீட்டில் ஹவல்லியின் மக்கள் தொகை 714,876 என்று தெரிவிக்கப்பட்டுள்ளது.  
சூன் 2014 நிலவரப்படி, ஹவல்லியின் மக்கள் தொகை 890,533 என மதிப்பிடப்பட்டுள்ளது.
# கவல்லி ஆளுநரகம்

## விளையாட்டு

காட்ஸியா விளையாட்டு சங்கம் மற்றும் அல் சல்மியா விளையாட்டு சங்கம் ஆகியவை ஹவல்லி கவர்னரேட்டில் அமைந்துள்ளன
# கவல்லி ஆளுநரகம்

## குறிப்பிடத்தக்க நபர்கள்

- அப்துல்லா அப்துல்ரஹ்மான் அல்வாய்ஷ்
- கசீம் அபால்
- இப்ராஹிம் கிரைபுட்
- அப்துல்ராசூல் அப்துல்ரெடா பெபேஹானி, சட்ட ஆலோசனை மற்றும் சட்டத்துறை முன்னாள் மாநிலத் தலைவர்
# முகமது ஹயாத் கான்

நவாப் **முகம்மது ஹயாத் கான்** (Muhammad Hayat Khan) (1833-1901) இவர் ஒரு இந்திய முஸ்லிம் ஆவார். இவர் பிரித்தானிய இந்திய அரசாங்கத்தில் சேவை செய்தார். மேலும் கணிசமாக பதவியிலும் உயர்ந்தார்.